Referat fra FAU-møte Klemetsrud skole

**Dato**: 04.09.18

**Tid**: 18:00-20:00

**Til stede**: Rektor, driftstyrereleder Frank Haga, klassekontakter fra 2.trinn: Ole, Dani, Ilham, 3. trinn: Sandra (nestleder FAU), Elisabete, Kristine, Hanne (AKS ansvarlig/SMU-rep.), 4. trinn: Peggy, Kashar, Marita, 5. trinn: Guro(driftsyrerep.), Monica, 6. trinn: Ikram, Kanwal, Uzma, 7. trinn: Aase, Gullborg, Bente (kasserer)og Marit.

**Saker**:

1. Godkjenning av innkalling til dagens møte og referat fra forrige møte før sommeren

Godkjent.

1. Rektor informerer (Ny kommunikasjonsapp og halvårsvurdering)

-Rektor viser til egen veileder i bruk av den nye applikasjonen; «Skolemelding» som er et alternativt verktøy til informasjonsflyt mellom foreldre og skole. Man kan selvsagt også bruke portalen eller e-post som tidligere. Man kan sende vanlig melding til lærer via app’en, ikke bare fraværsmelding. Fraværsmelding går til alle lærerne på trinnet. AKS skal med i ordningen etter hvert.

-1/2-årsvrudering. Alle elever har rett til å få en ½-årsvurdering i alle fag. Denne vil nå endres da den har vært tidkrevende og lite spesifikk. Nå blir det 1.utviklingssamtale tidlig høst, kort skriftlig halvårsvurdering på It’s learning etter 15. jan, 2.utviklingssamtale feb-mars. Kommentar: Viktig at 7. trinn ivaretas også etter mars for å følge utviklingen siden de ikke har oppfølging til høsten igjen.

1. Informasjon fra AKS

Utgår da det ikke er noen representanter fra AKS til stede.

1. Siden sist v/FAU-nestleder

Referatene er ikke publisert på skolens nettside siden i fjor. Sandra purrer opp dette. Referatene kan også videreformidles direkte fra foreldrekontaktene til foreldrerådet/alle foreldrene på trinnet via egnede kanaler (klassegrupper på facebook, e-post o.l.).

1. Informasjon fra driftsstyret

Sist møte var i mai. Neste møte om 2 uker. Budsjett og strategi for neste skoleår legges lia høsten. Driftstyreleder Frank går av i januar og Guro står også på valg. FAU må velge nye foreldrerepresentanter. Frank informerer mer i detalj om driftstyrets oppgaver og mandat i neste FAU-møte. Driftstyret har en representant inn i byggekomiteen (sammen med rektor, FAU-leder og eiendomsetaten). Viktig at foreldre engasjerer seg i byggesaken, særlig m.t.p. sikkerhet under utbyggingen. Foreløpig plan for fase 1 er 30 elever a 2 klasser per trinn og fase 2 med ny gymsal og ytterligere elevsøkning.

Forslag: Opprette egen fane på skolen nettside hvor man publiserer nytt om utbyggingen.

1. Valg av nytt styre

FAU-leder: Sandra Jeannett Sortland valgt ved akklamasjon

FAU-nestleder: Ole Gule valgt ved akklamasjon

Kasserer: Bente Lindahl gjenvalgt ved akklamasjon

Sekretær: Marit F. Viravong valgt ved akklamasjon

Natteravn-kontakt: Guro Herje Haga valgt ved akklamasjon

AKS-kontakt: Hanne Bostad gjenvalgt ved akklamasjon

Driftstyrerepresentant: Hanne valgt ved akklamasjon og Guro gjenvalgt

SMU skal ha to foreldre representanter. Hanne fortsetter, men vi mangler fortsatt en. Forslag om å prøve å ha en representant fra 1-4 klasse og en fra 5-7 klasse

1. Møte med mobbeombudet 25/9 kl 18-20. FAU må møte tidlig og hjelpe til å sette opp stoler og rigge til. 7.klasseforeldre baker kaker og selger til inntekt for klassetur.
2. Parkeringsplassen/trafikk-kampanjen. Kaos og farlige situasjoner ved levering på morgenen har vært et problem i mange år. Det er fortsatt ønskelig med en kampanje hvor FAU representanter står parkeringsvakt på morgenen en uke i året. Dette legges inn i årshjulet. Lærerstaben er også positive til å bidra. De som ennå ikke har hatt foreldremøter oppfordres til å ta opp dette problemet. FAU ønsker flere sykkelstativ for å stimulere til at flere barn sykler til skolen.
3. Eventuelt

- Skal vi ha åpne FAU-møter hvor alle foreldre som vil kan delta som observatører? Stemmes over ved neste møte.

- Flere klager over dårlige møbler for elevene. Forslag om å undersøke om man kan få skaffet avdankede møbler og IKT-utstyr fra departementene. Det er også opprettet en ny prosjektstilling i bydel Søndre Nordstrand i skolefysioterapi, og vedkommende kan kontaktes for vurdering av barnas arbeidsmiljø. Det kan også søkes om IKT-utstyr for i det hele tatt å få gjennomført nasjonale prøver.

- Det ytres bekymring for særlig 6. Trinns arbeidsmiljø da de er mange elever på trinnet og foreldre forespør om det faktisk er plass nok og adekvat luftkvalitet i klasserommene. Rektor tar dette videre.

- Det stilles forslag om å bevilge penger fra FAU for innkjøp av ingredienser til baking av lussekatter og at baking kan gjennomføres av barna på skolen som ledd i ”mat og helse”- undervisningen. Skolen forespørres.

- FAU har egen konto og trenger tre FAU-medlemmer med tilgang til denne; Bente (kasserer), Hanne og Guro.

Ref. Marit F. Viravong